
„Anus  praeternaturalis,  anus  praeter  modum  situs,  anus 
accidente!,  anus  contre  nature”  — apertura  ventris,  quae 
cum  interno  intestino  commercium  habet,  per  quam  vero 
intestini  contenta  effluunt,  nominatur.  Ouodsi  excrementa 
et  per  naturales  vias  et  per  aperturam  secedunt,  fistulam 
stercoralem  seu  stercoream  appellare  solemus;  sin  vero 
excrementa  omnia  per  aperturam  externam  abdominis 
eduntur,  anum  praeternaturalem  sensu  strictiore  nuncu- 
pamus. „Anus  artificialis,”  quo  nomine  fere  solo  prioris 
temporis  scriptores  usi  sunt,  nequaquam  vox  idonea  est, 
certe  iis  modo  in  casibus  apta,  in  quibus  ars,  sive  pro- 
pter atresiam  ani  congenitam,  sive  propter  partialem  aut 
totalem  defectum  recti,  ubi  colon  vel  sacco  coeco  finitur, 
vel  in  ligamentum  solidum,  proxime  ab  osse  sacro  situm, 
mutatur,  sive  propter  atresiam  ani  vesicalem  et  urethra- 
lem, sive  propter  atresiam  ani  acquisitam  seu  adultorum, 
quae  aut  stricturis  recti  aut  variis  tumoribus  efficitur,  in 
quibus  ars,  inquam,  ad  servandam  aegroti  vitam,  apertu- 
ram praeternaturalem  abdomini  atque  intestino  infert  aptis- 
que  remediis  permeabilem  et  satis  amplam  servat. 

Anus  praeternaturalis  rarissime  est  congenitus,  cujus 

vero  mentio  fit  apud  Meckel* 1),  qui  abnormitates,  in  qui- 
bus aditus  longior  vel  brevior  ab  anteriore  abdominis 
superficie  ad  intestinum  invenitur,  diligentissime  collegit, 
qui  porro  hujus  monstrositatis  causam  ea  in  re  positam 
esse  putat,  quod  intestini  appendix  embryoni  propria  ; 
aperta  maneat.  Vita  autem  talium  infantium  brevis  esse 
solet,  etiamsi  a deformitatibus  sicut  abnormitatibus  alio- 
rum organorum  abdominis  discedamus,  quod  apertura  ex- 
terna facillime  clauditur,  atque  tum  tantum  vitain  tueri 

licet,  cum  aperturam  satis  magnam  efficere  et  sustentare  j 

. 

possimus. 

Causae  vero  ani  praeternaturalis  plurimum  observatae 
sunt : 

Vulnera  abdominis  penetrantia.  Intestinum  vulnere  aut 
simul  laedi  aut  integrum  quidem  remanere  potest,  in- 
flammatur autem  atque  in  regione  externi  vulneris  gan- 
graenescit,  denique  autem  intestinum,  arte  deficiente,  extra 
cavitatem  abdominis  gangraena,  etiamsi  modo  partiali,  de- 
leri potest.  Ouibus  omnibus  in  casibus  intestinum  cum 
abdominis  pariete  concrescit.  Huc  vulnus  intestinale, 
quod  inter  operationem  herniarum,  herniotomiam,  vel  im- 
peritia atque  rusticitate,  vel  aliis  causis  efficitur,  nume- 
randum est. 

Abscessus  circa  internam  superficiem  musculorum  ab-  I 
dominalium,  cum  intestinum  in  loco  inflammato  cum  pe-  I-; 
ritonaeo  concrescit  atque  in  suppurationem  transit a). 

V)  Handbuch  der  pathologjschen  Auatomie,  Leipzig  1812, 

1.  Theil.  S.  553.  u.  f. 

’)  Andral,  Clinique  medicale.  S.  385, 


Interitis  localis.  Inflammatio  aut  in  musculis  et  in 
peritonaeo  ordiri  potest  atque  ad  intestinum  progredi,  aut 
ab  internis  partibus,  quod  plurimum  fit,  si  corpora  aliena, 
acuminata  in  intestino  adsunt1),  ad  externas  protendi2). 
Ouibus  conditionibus  intestinum  cum  pariete  abdominali 
coalescit,  priusquam  inflammationis  signa  externa  cernun- 
tur atque,  adhaesione  facta,  tumor  circumscriptus  cum 
doloribus  fixis  et  febri  conjunctus  formatur  et  in  suppu- 
rationem transit.  Apertura  autem,  per  quam  corpora 
aliena  ad  externas  partes  demissa  sunt,  brevi  tempore 
occludi  solet 3).  Opinio  autem,  quae,  entozoa  intestinum 
perforare  atque  ita  anum  praeternaturalem  formare  posse 
affirmat,  ut  non  multo  ante  scriptor  quidam  perhibuit,  se- 
cundum disquisitiones  egregias  Rudo  Iphi  i4)  tum  falsa, 
tum  sententia  Richteri,  incarcerationem  sic  dictam  spas- 
modicam vermibus  effici  posse,  non  satis  demonstrata  est. 

Herniae  denique  incarceratae  ut  plurimum  causae  sunt 
ani  praeternaturalis,  dum  aut  intestini  parietis  pars  vel 

0 Plouquet,  litteratura  medica  digesta  sive  repertorium 
medie,  pract.  chirurg.  etc.  Tiibing.  1808.  Art.  Effluxus;  anus 
artif.,  proyentus  faecum,  vermium. 

’)  Molleson  in:  transactions  of  the  medico -cliirurgical 
society  of  Edinburgh,  Vol.  II.  1826.  — Godemar  in:  gazettc 
de  sante  ou  recueil  general  et  periodique  etc.  1815. 

3)  W.  Hevin,  observations  sur  les  corps  etrangers  arretes 
dans  l’oesophage  etc.  in  den  Memoires  de  l’Academie  royale  de 
chirurgie.  T.  1.  p.  562.  Paris  1743.  — A.  Cooper,  anatomiscbe 
Beschreibung  und  chirurgische  Behandlung  der  Unterleibsbriiche 
v.  A.  Cooper.  A.  d.  Englischen  iibersetzt.  Weimar  1833  S.  38. 

4)  Entozoorum  historia  naturalis.  Yol.  1.  Amst.  1818. 

lota  ausa  prolabitur  atque  iucarceratio  arte  tollitur  et  re- 
positio succedit,  aut  natura  sola  disjunctione  incarcerati 
intestini  gangraenosi  sanationem  perficit. 


Disquisitio  anatomica. 

* 

Etiamsi  anus  praeternaturalis  vulneribus  penetrantibus 
exortus,  omnibus  in  locis  abdominis  occurrit,  tamen,  quem 
herniae  abdominales  incarceratae  perficiunt,  plurime  regio- 
nem inguinalem,  annulum  inguinalem  et  cruralem  atque 
umbilicum  occupare  solet.  Sicuti  autem  herniae  inguina- 
les numerosiores  sunt  apud  viros,  herniae  crurales  fre- 
quentiores  apud  feminas,  ita  anus  praeternaturalis  quoque 
modo  in  altera  regione,  modo  in  altera  crebrius  cernitur. 
Rarissime  sequitur  hernias  ventrales  incarceratas  ').  Quum 
autem  intestinum  jejunum  propter  laxiores  conjunctiones 
saepius  quam  colon,  ileum  vero,  quia  situm  est  ad  infe- 
riorem partem  abdominis,  saepius  quam  jejunum  prolaba- 
tur, anus  praeternaturalis  praecipue  in  inferioribus  parti- 
bus ilei  prope  coecum  reperitur. 

Praeterea  hoc  in  malo,  ut  in  fistulis,  discernere  licet 
orificium  externum  — cutaneum  — atque  orificium  internum 
— fundum,  — denique  interdum  canalem  fistulosum. 

Orificium  externum  per  quod  materiae  stercoreae  nunc 
spissiores  nunc  liquidae,  cum  nutrimentis  non  digestis 
conjunctae,  plus  minus  foetidae,  effunduntur,  seuiper 
fere  est  rotundum,  rarius  vero  transversum  aut  irre- 


’)  A.  Cooper , 1.  c.  S.  81. 

gulare,  cujus  diametros  a lineis  duabus  usque  ad  digi- 
tum, imo  amplius,  variare  potest.  Retractum  est  alque 
circumdatum  rugis  cutaneis,  quae  prope  orificium  majo- 
res fiunt  et  sensim  in  membranam  mucosam,  rubram  mu- 
tantur. Cutis  vero  finitima  colorem  fuscum  et  lividum 
offert,  saepeque  ex  perpetuo  atque  involuntario  effluxu 
inflammata,  exulcerata,  rimosa,  condensata  evadit.  Etiamsi 
plures  fistulae  externae  exstant,  tamen  omnes  aut  inter 
musculorum  aponeurosin  et  cutem'),  aut  inter  tendinosam 
eorum  membranam  et  peritonaeum  ad  orificium  externum 
ducunt,  in  quo  peritonaeum  quoque  cum  cute  externa  ad- 
modum firmiter  cohaeret. 

Orificium  internum,  quod  abdominis  cavitate  aperta  spe- 
ctamus, partim  deleto  atque  abdominis  parieti  adhaerente 
intestino  formatur,  cujus  vero  adhaesio  initio  levis  modo 
atque  membrana  interposita  gelatinosa  est;  sensim  autem 
partes  solidius  concrescunt  et  membrana  fit  cellulosa, 
mox  adeo  fibrosa  et  solida,  ut  intestinum,  si  excrementa 
quam  maxime  accumulata  sint,  in  superiore  parte  rumpa- 
tur, priusquam  adhaesio  cum  abdomine  solvatur3).  Apud 
plurimos  hujus  generis  aegrotos  tractus  intestinalis  per 
lineam  dimidiam  tantum  vel  unam  concrevit,  quo  mem- 
brana externa  intestinalis  cum  superficie  abdominis  interna 
aut  nullo  aut  alio  interveniente,  conjungitur.  Quod  alte- 


Scarpa’s  anatomisch-chirurgische  Abhandlung  liber  die 
Bruche,  aus  dem  Italienischen  von  Seiler.  Halle  1813.  S.  301. 

’)  Scarpa,  1.  c.  S.  296.  — Desault,  oeuvres  chirurgic. 
par  B i chat.  Paris  1813.  T.  2.  p.  354. 


rum  autem  fieri  potest,  si  membranae  infundibuliformis 
basis  intestinum  circumdat,  per  annulum  abdominalem 
progreditur,  atque  sensim  sensimque  se  contrahit  apice 
in  orificium  externum,  in  cicatricem  cutaneam,  terminato. 
Oui  processus  infundibuliformis,  quodScarpa  diligentis- 
sime observavit,  ea  est  pars  sacci  hernialis,  quae  gan- 
graenae partium  hernia  contentarum  expers  restat,  et  quae 
ex  duabus  lamellis  inter  se  brevi  et  crassa  tela  cellulosa 
conjunctis  consistit,  quarum  altera  processus  peritonaei 
est,  altera  rubra  sanguinolenta  et  flocculenta  circa  poste- 
riorem partem  cum  membrana  mucosa  intestini  se  conjun- 
git. In  basi  infundibuli  membranacei,  quod  longitudine 
et  latitudine  maxime  discrepat,  ambo  ostia  intestini  sita 
sunt,  quorum  alterum  latum  ad  superiorem  partem  cana- 
lis intestinalis,  alterum  vero  angustum  et  contractum  ad 
intestinum  rectum  ducit.  Utrumque  autem  septo,  quod 
plus  minus  prominet,  modo  plicam  parvam  in  pariete  in- 
testinali interno  exhibet,  modo  velut  promontorium  usque 
ad  orificium  externum  fere  progreditur,  separatur,  id  quod 
a majore  aut  minore  substantiae  intestini  defectu,  nec 
non  a directione,  quam  intestinum  cum  annulo  abdominali 
alit,  pendere  solet.  Promontorium  conjunctione  intestini 
partium,  quae  in  pariete  posteriore,  in  quem  mesenterium 
inseritur,  angulum  plus  minus  acutum  formant,  saepeque 
lineas  parallelas  imitantur. 

Ouodsi  angulus  non  acutus,  sed  magnus  formatur, 
promontorium  parcum  excrementorum  effluxum  e superiore 
ad  inferiorem  intestiui  partem  non  impedit;  contra  vero, 
angulo  parvo  formato,  promontorium  tantum  existit,  ut 

exonerationi  alvi  obstet.  Etiamsi  plerumque  initio  septum 
in  medio  infundibulo  membranaceo  reperitur,  tamen  poste- 
riore tempore  ejus  directio  valde  permutari  potest,  prae- 
cipue quod  faecibus  saepe  ita  deprimitur  ad  ostium  in- 
ferius, ut  boc  totum  occludat  atque  hoc  quaerenti  magno 
impedimento  sit1).  Auctores  diversas  proferunt  sententias 
de  directione  intestini  partium  in  ano  praeternaturali,  quam 
variis  rationibus  sese  habere  posse,  Dupuytren  putat; 
Scarpa  partem  superiorem  et  inferiorem  semper  lineas 
parallelas  formare,  confirmat,  cui  Breschet,  partem  su- 
periorem plerumque  in  regione  interno  ad  lineam  albam 
et  umbilicum  sitam  esse,  alteram  vero  ad  posterius  atque 
inferius  latus  se  vertere  asserens,  refragatur.  Prae- 
terea forma  et  structura  superioris  ab  ea  inferioris 
maxime  distat.  Illa  enim  latior  est,  quam  statu  normali, 
ejusque  parietes  solidiores  atque  membrana  mucosa  ma- 
gis exculta  et  rubefacta,  haec  autem  est  contracta  et 
laxior  ejusque  lamellae  extenuatae , membrana  mu- 
cosa livida.  Discrimen  inter  utramque  intestini  partem, 
quae  initio  structura  et  magnitudine  congruunt,  serius 
tantum  in  eo  est,  ut  Dupuytren2)  aliquot  annis  post 
illas  pro  intestino  ejusdem  hominis  haberi  posse,  con- 
tendat; inferiorem  partem  intestino  neonati  simillimam 


*)  Breschet  in  Graefe’s  und  Walther’s  Journal  der 
Chirurgie  und  Augenheilkunde.  B.  2.  S.  29S. 

2)  Memoires  sur  une  methode  nouvelle  pour  traiter  les  anus 
accidentels,  in  den  Memoires  de  1’Academie  rogale  de  medicine. 
Paris  1828.  T.  1.  p.  270. 


esse.  Cujus  in  cavo  materia  albida,  subfluida  albumiuosa 
invenitur,  quae  interdum  per  anum  excernitur.  Mesen- 
terium tonsum  est,  formam  literae  V imitans,  atque  co- 
lumna vertebrarum  ad  basin  promontorii  patet , quae 
tensio  apud  nonnullos  aegrotos  tanta  evadit,  ut  initio  cur- 
vati tantum  ambulare  possint,  quod  malum  autem  sensim 
sensimque  evanescit. 

Inter  orificium  externum  et  internum  ani  praeternatu- 
ralis  interdum  canalis  longus  fistulosus  spectatur1),  quo 
facto  cutis  secundum  hanc  fistulam  a musculorum  aponeu- 
rosibus soluta  est,  livida  atque  callosa.  Plerumque  autem 
canalis  brevis  et  angustus,  qui,  extrorsum  tela  cellulosa 
condensata,  introrsum  membrana  mucosa  fistulis  propria 
circumdatus,  ad  intestinum  ducit;  rarius  duo  vel  tres  vel 
plures  canales  inveniuntur,  qui  omnes  ad  intestinum  du- 
cunt ibique  communicant. 

Anus  praetenaturalis  saepe  fistulis  dissimilis  est,  quod 
unum  exhibet  orificium  eumque  canalis  fistulosus  defi- 
cit, qua  conditione  intestinum  nullo  interveniente  cum 
cute  externa  concrevit  atque  in  loco  quoquam  abdominis 
aut  scroti  per  satis  magnam  aperturam,  ex  qua  faeces 
effluunt,  directe  cavitas  intestini  conspici  potest.  Ouod 
saepius  vulneribus  abdominalibus  efficitur,  quam  herniis 
iucarceratis  2). 

O Breschet,  1.  comp.  p.  299.  — Reybard,  deCoisial, 
memoires  sur  le  traitement  de  anus  artificiels,  des  plaies  des 
intestins  etc.  Paris  1827.  p.  5:  ,,1’ouverture  de  1’intestin  est 
tantot  a une  profondeur  de  plusieurs  pouces”. 

Sabatier  de  la  medicine  operatoire,  nouv.  edition  par 
Sanson  et  Begin.  Paris  1824.  T.  4. 


Conditiones. 

Etiamsi  autem  causae  supra  nominatae  adsint,  tamen 
conditiones  quaedam  invenimus,  sine  quibus  causae  illae 
anum  praeternaturalem  formare  nequeunt,  sed  alius  mor- 
bus exoritur,  aut  mors  sequitur.  Quarum  conditionum 
praecipuae  sunt  bae. 

Quum  vulneribus  penetrantibus  intestinum  est  violatum 
vulnus  intestinale  vulneri  externo  oppositum  esse  debet, 
ita  ut  membrana  mucosa  intestini  in  vulnus  externum  de- 
primi possit,  quod  quidem  musculorum  abdominalium  et 
diaphragmatis  actione  perficitur.  Quod  arte,  id  est  ansa 
per  mesenterium  trajecta,  la  Peyromie  effici  suadet, 
quod  autem  S carpa,  Lawrence,  Langenbeck2)  mul- 
tique alii  plane  recusant,  nisi  vulnus  transversum  usque 
ad  mesenterium  progrediatur.  Plurimi  dicunt,  naturam  in- 
testinum hernia  incarcerata  gangraenosum  et  perforatum 
ita  locare,  ut  faeces  etiamsi  intestinum  pone  annulum  in- 
ternum gangraena  perforatum  sit,  per  orificium  externum 
effluant,  neque  in  abdomen  effundantur. 

Si  vero  gangraena  progreditur,  atque  majorem  inte- 
stini partem  adoritur  et  destruit,  aegrotus  aut  inflammatione 
vehementissima,  aut  faecibus  in  abdomen  effusis  moritur. 
Quare  medici  est  plurimum  operae  adbibere,  ut  inflam- 
mationem tantam  prohibeat  aut  temperet. 

O Langenbeck’s  Nosologie  und  Therapie  der  chirurgi- 
schen  Krankheiten.  Gdttingen  1830.  T.  4.  — John  Hannen’s 
Grundsatze  der  Militair-Cbirurgie.  Aus  dem  Englischen  iiber- 
setzt.  Weimar  1822. 


Praeterea  intestinum  cum  abdomine  solide  atque  fir- 
miter concrescere  oportet,  sive  haec  adhaesio,  sicuti  in 
vulneribus  post  discisionein  continuitatis,  exoriatur,  sive 
postea  sicuti  in  herniis.  Intestino  vulnerato,  adhaesio 
nonnullis  horis  post  inter  membranam  serosam  intestina- 
lem et  peritonaeum  formatur,  quae  initio  quidem  tenuis 
est,  postea  autem  solida  fit,  paucis  quidem  diebus  post 
ita,  ut  vehementissimus  corporis  motus  divellere  eam 
nequeat,  quod  Dupuytren1)  tamen  apud  duos  aegrotos 
se  vidisse  commemorat,  nullus  vero  aliorum  autorum,  nisi 
primis  diebus  vel  horis.  — In  herniis  intestinum  aut 
partiale,  aut  totum,  aut  intestini  ansa  incarceratur,  quibus 
sub  conditionibus  intestinum  inflammatione  statim  exoriente 
cum  collo  sacci  hernialis  concrescit,  priusquam  gangraena 
exorta  est,  quare  repositio  herniae  operationi  submissae 
difficilis  est,  nisi  caute  adhaesiones,  praesertim  digito, 
solvantur.  Boyer*)  quidem  illam  adhaesionem  inflamma- 
tione ortam  cum  collo  sacci  hernialis  tum  tantum  inveniri 
dicit,  quum  pars  modo  intestini  gangraena  deleta  sit, 
rarissime  vero,  quum  ansa  intestinalis  tota  incarceretur, 
attamen  his  sub  conditionibus  curationem,  intestino  late 
aperto,  naturae  committi  jubet,  quia  excrementis  effusis 
in  annulo  abdominali  inter  intestinum  et  saccum  hernialera 
adhaesio  solida  exoriatur3). 


•)  1.  c.  S.  268. 

a)  Traite  des  maladies  chirurgicales,  Tom.  8. 
Seite  161. 


s)  1.  c.  p.  173. 


Paris  1822. 

Adhaesione  solida  inducta,  pars  superior  intestini  atque 
inferior  eandem  retinent  directionem  atque  situm.  Ostium 
superius  facilius  invenitur,  quam  ostium  inferius,  quod 
quidem  effluxu  materiae  mucosae  cognosci  dicitur.  Quod 
ostium  cum  septo  depresso  concrescere  posse,  Breschet 
putat,  id  quod  naturae  et  rationi  membranarum  mucosarum 
repugnare  mihi  videtur.  Ouae  res  opinionem  Richteri 
refutat,  ostium  partis  inferioris,  vel  alium  locum  ejusdem, 
totum  per  lumen  coalescere  posse,  etsi  nobis  concedendum 
est,  illam  partem,  quae  nondum  functioni  digestivae  pro- 
videt, coarctari  atque  parietes  .ejus  attenuari ').  Disqui- 
sitiones auctorum:  le  Cat,  Hebreard,  Desault,  Du- 
puytren  testantur,  partem  inferiorem  intestini,  quae  ad 
rectum  ducit,  nunquam  coalescere.  Desault  intestinum 
ano  praeternaturali  exorto  biennio  post  permeabile  inve- 
nit, le  Cat  undecim  annis,  Hebreard  viginti  et  duobus 
annis  elapsis. 

Complicationes , 

quas  anum  praeternaturalem  sequi  ejusque  prognosin  de- 
finire posse,  Jacobson2)  argumentatur,  sunt  hae. 

Fistulae,  quae,  quem  supra  exposuimus,  decursum  ha- 
bent  et  ex  celerrima  coarctatione  orificii  externi  exoriri  so- 
lent, nocere  possunt  aegroto  aut  infiltratione  excremento- 
rum, aut  suppuratione  profusa  et  prava. 


’)  Bichat,  Anatomie  generale.  Paris  1815.  T.  II. 

3)  Jacobson,  Zur  Lehre  von  den  Emgeweidebriichen.  Zwei 
gekronte  Preissciriften.  KSnigsberg  1837. 


16 


Exulceratio  cutis  magnum  per  ambitum,  quem  effluxus 
faecum  perpetuus  efficit,  postquam  inflammatio  erysipela- 
tosa  accessit.  Qua  re  novum  quasi  secretionis  organum 
anomalum  formatur,  quod  permultas  pustulas,  in  ulcera 
cutanea  superficialia  transeuntes  atque  pruritum  vel  ar- 
dorem intolerabilem  efficientes  producit. 

Orificium  externum  nimis  celeriter  concluditur  aut  ni- 
mium coarctatur.  Quum  excrementa  per  viam  naturalem, 
id  est  per  rectum,  effluunt  atque  orificium  externum  se- 
cundum legem  omnibus  fistulis  et  aperturis  arte  factis 
communem  sponte  concluditur,  facillime  in  parte  superiori 
intestini  faeces,  nutrimenta  non  digesta , vermes  accumu- 
lantur, quod  inferior  pars  non  satis  dilatata  est.  Quo 
facto  omnia  symptomata  herniae  incarceratae,  dolores  ve- 
hementes in  regione  fistulae,  singultus,  vomitus  etc,  exo- 
riuntur. Auxilio  deficiente  vel  arte  intestinum  dirumpitur 
prope  adhaesionem,  supra  basin  infundibuli  membranacei 
atque  aegrotus  moritur,  nisi,  quod  rarius  fieri  solet,  ci- 
catrix externa  sponte  aperiatur1).  Jacobson  ad  lias 
complicationes  numerat  coarctationem  secundariam  tractus 
intestinalis  cum  fistula  stercorali  nova  atque  historiam 
operationis  et  morbi  hominis,  qui  hernia  incarcerata  in- 
guinali lateris  dextri  laborans,  operationi  submissus  est, 
et  postquam  die  tertio  faeces  per  anum  effusae  erant,  die 


')  Marechal  in  der  histoire  de  Ia  societe  royal  de  me- 
dicine annees  1778  et  1781.  — Louis,  Memoires  de  1’Academie 
de  cliirurgie.  T.  III.  p.  163.  et  167.  p.  173.  et  175.  — Richter, 
Abhandlungen  von  den  Briichen.  Gottingen  1785.  S.  483. 


octavo  materiae  faecales  per  vulnus  externum  effluxerunt; 
quae  fistula  vero  remediis  laxantibus  brevi  tempore  con- 
clusa est.  Variis  temporibus  orificium  clausum  sponte 
aperiebatur,  donec  repente,  inflammatione  erysipalatosa  in 
regione  umbilicali  exorta,  abscessus  inter  umbilicum  et 
symphysin  ossium  pubis  appareret.  Abscessu  aperto  cum 
pure  simul  faeces  per  duas  fistulas  effusae  sunt;  quae 
fistulae  neutiquam  cum  priori  commercium  alebant,  inter 
se  autem  per  canalem  duos  digitos  longum  communica- 
bant. Ouas  fistulas,  dum  strictura  partialis  intestini  je- 
juni in  loco  prioris  ani  praeternaturalis  jam  adesset, 
e strictura  inflammatoria  in  parte  superiore  intestini  exor- 
tas esse,  Jacobson  putat,  ubi  intestinum  interum  cum 
abdomine  concreverit  et  fistulae  stercorales  duae  formatae 
sint.  Utrum  vero  haec  nova  strictura  cum  ano  praeter- 
naturali  priori  cohaeserit,  vel  eum  consequeretur,  an  pri- 
mitiva ab  ano  praeternaturali  non  pependerit,  id  decer- 
nere et  dijudicare  vix  ausim. 

Prolapsus  intestini  cum  inversione,  quem  primus  Sa- 
b at  i er1)  accurate  descripsit,  quippe  qui  mirum  esse 
dicat,  quod  prioribus  temporibus  duo  modo  viri,  Hippo- 
crates et  Fabricius  Hildanus2),  inversionem  vulne- 
ribus abdominalibus  inductam  commemorent.  Hippocra- 
tes profert3):  „ Abderae  Dinii  puero,  ad  umbilicum  me- 


*)  Memoires  de  1’Academie  de  chirurgie.  T.  5. 

2)  Observationum  et  curationum  chirurgicarum  centuria  prima 
Basii.  1606. 

’)  Epidemicorum  libr.  VII. 

diocriter  pertuso,  fistula  parva  relicta  est,  interdum 
lumbricus  crassus  per  se  pervasit,  cumque  febricitaret, 
biliosa  et  ipsa  hac  prodibant.  Huic  intestinum  in  fistulam 
prolapsum  est,  ac  velut  fistula  corrodebatur  rursusque 
disrumpebatur,  tussiculaeque  intus  permanere  non  sine- 
bant.” Saeculo  superiore  permulti  auctores  hanc  compli- 
cationem descripserunt:  Mery '),  le  Blanc,  le  Cat,  Sa- 
batier,  Hebreard3),  Desault3),  nostro  tempore 
Lawrence4),  Cooper,  Dupuytren,  Reybord.  In- 
testini pars,  quae  abdominis  ostio  proxima  est,  prima 
prolabitur,  ita  ut  duo  quasi  intestina  juxta  se  ponantur, 
neque,  sicuti  in  prolapsu  ani,  membrana  mucosa  tantum 
procidat,  sed  omnes  membranae  intestinales,  quare  signi- 
ficatio „ prolapsus  intestinalis”  non  sufficit.  In  intussus- 
ceptione  autem  non  duo  parietes  intestinales  juxta  se 
positos  invenimus,  sed  tres.  Causa  hujus  differentiae  in 
formatione  atque  conjunctione  et  situ  partium  collocanda 
est.  Ani  conjunctio  solida  cum  pelvi  per  telam  cellulo- 
sam, ani  praeternaturalis  adhaesio  levis  parvo  circuitu  cum 
margine  annuli  tendinosi  formatur 8).  Longitudo  hujus 


>)  Memoires  de  1’Academie  des  Sciences,  annees  1701. 

a)  1.  c. 

s)  Oeuvres  chirurgicales  ou  expose  de  Ia  doctrine  et  de  Ia 
pratique  de  P.  J.  Desault  par  Xav.  Bichat.  Paris  1801. 

4)  Abhandlung  von  den  Briichen  aus  dem  Englischen  uber- 
setzt  von  Gerhard  von  dem  Buscb.  Bremen  1818. 

5)  Boyer,  1.  c.  T.  10.  S.  85,  „le  rectum  est  trop  fortement 
uni  aux  parties  voisines,  pour  que  son  renversement  total  soit 
possible.” 

inversionis  valde  discrepat,  ab  uno  digito  usque  ad  octo- 
decim digitos  varians;  ejusque  diametros  inter  unum  et 
tres  digitos  fluctuat.  Quae  inversio  vero  situ  horizontali 

minor  fieri,  vel  intestinum  totum  in  abdomen  retrahi  solet. 

- •• 

Tumorem  format  mollem,  in  superficie  simillimam  mem- 
branae mucosae  intestinali  cum  plicis  et  cryptis,  mucum 
secernentibus,  cujus  basis  angustior  est,  apex  apertus, 
per  quam  aperturam  faeces  aut  maleria  mucosa  affluunt. 
Non  raro  in  tumore  motum  peristalticum  animadvertimus 
atque  contractiones  pervivas,  si  aer  aut  aqua  frigida  eum 
efficiat.  Sin  autem  tumor  est  duplex,  ambae  intestini 
partes  prolapsae  sunt.  Quae  vero  pars  crebrius  prola- 
batur, nondum  est  diremtum.  Du p uy  tr e n '),  superiorem 
partem  saepius  prolabi,  putat,  Boyer2)  contrarium  de- 
fendit, Desault3)  hac  in  re  nullum  discrimen  se  inve- 
nisse profert,  neque,  tumore  duplice  facto,  tumorem  a 
parte  inferiore  formatum  prius  exoriri,  et  majorem  se  prae- 
bere, quam  a superiore  formatum,  affirmat.  — 

Quae  inversio  praecipue  id  damni  aegroto  affert,  ut 
excretionem  faecum  impedire  possit,  quod  damnum  vero 
superatur  inflammatione  et  incarceratione,  quae,  arte  de- 
ficiente, omnia  symptomata  herniae  incarceratae  provo- 
| eant.  Ars  vero,  adbibenda  ad  impediendam  inflammatio- 
nem et  incarcerationem  et  ad  removenda  symptomata,  aut 
in  repositione  seu  manuali  seu  sensim  facta  compres- 
— - 

')  1.  c.  p.  263  et  264. 

*)  1.  c.  p.  187.  * 

')  1.  c.  p.  293  seqq. 

sione  ’),  aut  in  incisione  annuli  abdominalis  cernitur.  Ra- 
rissime inflammatio  et  gangraena  partis  prolapsae  invenitur, 
saepius  incarceratio. 


Prognosis. 

Quod  anus  praeternaturalis  efficit,  et  ad  animum  ae- 
groti et  ad  corpus  pertinere,  facile  intellectu  est.  Cala- 
mitatum series,  quae  anum  praeternaturalem  sequitur, 
aegroto  non  tolerabilis  esse  videtur,  quare  saepe  mortem 
liberatorem  appetit.  — Faeces  praeter  voluntatem  ef- 
fluunt ac  odorem  foetidum,  fastidiosum  spargunt;  odor 
quidem  non  tam  foetidus  est,  si  fistula  vel  anus  prope 
ventriculum  sedem  habet,  sed  magis  liquida  sunt  excre- 
menta et  acria,  cum  bile  et  nutrimentis  indigestis  mixta 
atque  breviori  tempore  post  coenam  evacuantur  et  effun- 
duntur. Ouae  excrementa  cutem  afficiunt,  inflammationem 
provocant,  ut  pruritus  perpetuus  et  calor  mordax,  qui 
aqua  assidue  adbibita  neutiquam  diminuitur,  aegroto  som- 
num nocturnum  auferant  et  quodque  momentum  de  malo 
euin  admoneat.  Quo  facto  nullam  machinam,  saepe  arti- 
ficiosissime constructam,  ad  recipiendas  faeces  aegrotus 
sustinere  potest,  neque  fasciam  bernialem  neque  linteum 
aut  linamentum.  — ■ 


')  1.  c.  S.  363.  „Mais  1’experience  avait  apprit  aDesault, 
qu’une  compression  roethodiquement  exerce  pendant  quelques 
jours  sur  les  parties  echappees  en  diminuent  bientot  le  vo- 
lume”  etc. 


Functio  digestiva  maxime  disturbatur  directione  et  situ 
tractus  intestinalis,  quibus  motus  nutrimentorum  et  chyli 
impeditur,  quod  idem  jam  herniae  mobiles  efficiunt.  Ad- 
haesione intestini  non  solum  motus  peristalticus  tam  ne- 
cessarius perditur,  sed  etiam  punctum  fixum  formatur,  ad 
quod  omnis  actio  tractus  intestinalis  dirigitur,  omniaque 
ingesta  aucta  celeritate  propelluntur.  Oua  de  causa  tem- 
pus digerendo  constitutum  diminuitur,  et  chylificatio  in- 
completa redditur  in  tractu  intestinali  breviore,  cujus  minor 
vel  major  pars  functioni  digestivae  subducta  est.  Ouo 
brevior  intestini  pars  superior,  quo  major  illa  pars  passiva, 
nempe  inferior,  eo  majus  periculum  aegroto  imminet1).  Lo- 
cum vero  ac  situs  ani  praeternaturalis  non  solum  pericu- 
losum inferre  possunt,  sed  complicationes  quoque  supra 
nominatae  persaepe  prognosin  constituunt  aut  modificant. 
Onae  complicationes  2)  nominantur  prolapsus,  diruptio, 
incarceratio 3),  inversio,  infiltratio  faecum  inter  tendines 
musculorum  abdominalium;  aut  illae  quinque  supra  enu- 
meratae. Ouibus  omnibus  rebus  praesagium  deter- 
minatur. 


*)  Lallem  and,  Observations  pathologiques  propres  'a  eclai- 
rer  plusieurs  points  de  physiologie.  2.  edition.  Paris  1825. 
p.  115.  etc. 

a)  Medicinisch-encyclopadisches  Worterbuch,  herausgegeb. 
von  Graefe,  Hufeland,  etc.  Art.  anus  praeternaturalis. 

3)  Theoretisch-practisches  Handbuch  der  Chirurgie,  in  al- 
pbabetiscber  Ordnung  von  Rust.  Berl.  1830.  T.  II.  S.  165. 


Curatio. 


Quum  prioribus  temporibus  medicis  et  chirurgis  situs  et 
conjunctio  et  ratio  partium,  quae  anum  praeteruaturalem 
conformant,  non  satis  essent  cognitae,  curatio  quoque  pal- 
liativa  tantum  esse  potuit.  Desault1)  curationem  dividit 
in  palliativam  et  radicalem,  id  quod  etiam  HeyfelderJ) 
probat.  Ex  libro  vero,  cui  titulus  est„Praxis  chirurgica” 
hasce  theses,  quas  in  capite  de  prognosi  et  curatione  in- 
veni, excerpsi:  prognosis  et  curatio  pendent  1.  a tempore 
longiore  vel  breviore;  2.  a septo  aut  promontorio  parvo; 
3.  a prolapsu  cum  inversione,  qua  conditione  curatio  vi 
naturae  effici  non  potest;  4.  a magnitudine  atque  ampli- 
tudine vulneris  intestinalis:  a)  perforatio  simplex  est,  ita 
ut  intestini  minima  pars  perdita  sit;  b)  discisio  totalis 
plerumque  est  insanabilis;  c)  collum  sacci  herniosi  gan- 
graena deletum  non  est,  quare  sperare  licet,  fore,  ut  in- 
fundibulum membranaceum  formetur;  d)  hernia  ventrali 
seu  umbilicali  incarcerata,  ansa  intestinali  gangraena  deleta, 
verosimile  non  est,  anum  praeternaturalem  naturae  vi  ac 
ratione  sanari  posse;  e)  vulnera  in  colo  sita  facilius  sa- 
nantur, quam  alia;  sed  ostia  intestinalia,  quae  ex  herniis 
gangraenosis  exorta  sunt,  hoc  loco  vix  retrahuntur  propter 
mesocolon  breve,  quare  sanatio  difficillima  est.  — Alio 


0 1-  c.  p.  360.  qui  presque  toujours  n’y  ont  oppose  qu’un 
secours  palliatif,  quelquefois  ont  tente  la  cure  radicate;  etc. 

‘ In  Rust’s  Handbuch  der  Cliirurgie.  S.  167. 


loco  hujus  libri  disseritur  de  indicationibus  artein  adhi- 
bendi, quae  praecipue  constituuntur  ex  prognosi  et  diagnosi, 
utrum  natura  inedicatrix  anum  praeternaturalem  sanare 
possit,  nec  ne.  Quam  ob  rem  me  judice  primum  defi- 
niendum est,  quibus  conditionibus  vis  naturae  ad  sanan- 
dum anum  praeternaturalem  apta  sit,  quomodo  partes  sitas 
esse  oporteat,  qualis  sit  promontorium  aut  septum  etc. 
Quod  vero  tum  modo  recte  et  arcte  cognoscere  et  de- 
scribere possumus,  quum  naturae  medicatricis  viam  ac 
rationem,  anum  praeternaturalem  sanandi,  non  ignoramus. 

Etiamsi  multi  antiquiores  medici  naturae  mirabilem 
vim  ac  rationem  cognoverunt,  quae  iis  saepe  occasionem 
praebuit,  si,  magna  intestini  parte  deperdita  et  arte  de- 
ficiente, chirurgus  nihil  egit,  sanationem  perfectam  ad- 
mirandi, ubi  naturam  medicatricein  suscepta  properata  et 
praematura  non  turbarunt1),  tamen  aut  naturae  nimium 
tribuerunt,  quod  omnia  ab  ea  peragenda  atque  malum,  si 
haec  sanare  non  potuerit,  insanabile  esse  putarunt,  quam 
sententiam  Louis,  Pott,  Sabatier,  nostro  tempore 
Scarpa  et  Cooper  professi  sunt,  aut  commutationes, 
quae  in  intestino  vulnerato  ejusque  regione  fieri  solent 
atque  sensim  exoriuntur,  ignoraverunt.  Initio  saeculi  unde- 

')  Petit,  Traite  des  maladies  chirurgicales  et  des  opera- 
tions,  qui  leur  conviennent.  Nouv.  ed.  par  Lesne.  Paris  1790. 
T.  2.  „Heureux  les  malades,  qui  tombent  entre  les  maius  des 
cbirurgiens  convaincus  de  cette  verite!  Ceux-ci,  s’attaclieront 
4 eloigner  ce  qu’ils  croirout  pouvoir  troubler  ou  interrompre 
la  nature  dans  ces  fonctions,  et  n’en  auront  pas  moins  de 
gloire.” 


vigesimi  Scarpa  immortalis,  summisque  laudibus  supe- 
rior, exstitit,  qui  sententias,  quae  adhuc  valuerunt,  falsas 
esse,  rebus  in  facto  positis  demonstraret,  atque  ingenii 
copia  et  acumine  viam  ac  rationem  sanationis  naturae 
doceret.  In  quarta  explicatione  2)  libri  sui  excellentissimi 
de  herniis  probavit  theoriam  priorem  disquirenti  et  ani- 
mum ad  rem  et  commutationes  advertenti  non  sufficere, 
atque  partes  vel  ostia  intestini  neutiquam,  ut  prioribus 
temporibus  putaverint,  opposita  sed  parallela  esse,  unum 
nempe  ad  vulnus  externum  conversum  faeces  effundere, 
alterum  vero  sensim  sensimque  contrahi  atque  magis  in 
cavitatem  abdominalem  subsidere;  contractionem  vulneris 
externi  nulla  ratione  ostiorum  directionem  commutare 
posse,  neque  unum  ad  alterum  apprimere.  Etiamsi  autem 
ostia  appropinquentur,  tamen  superius  nunquam  cum  in- 
feriore concrescere  posse,  quod  multo  largius  sit,  quam 
statu  normali.  Sed  facile  rebus  in  facto  positis  demon- 
strari posse,  naturam,  priusquam  pars  gangraenosa  inte- 
stinalis deseindatur,  ostia  in  collo  sacci  hernialis  con- 
cludere, haecce  cum  collo  per  inflammationem  concrescere. 
Simulae  vulnus  externum  coarctatur,  externa  quoque  pars 
sacci  hernialis  angustatur,  sed  altera  pars  interna,  quae 
ostia  intestinalia  concludit,  sensim  dilatatur  atque  tum 
tanquam  infundibulum  (imbuto  membranoso)  aut  cavitatem 
exhibet,  quae  ostia  ambo  conjungit  (Comp.  supra  de  dis- 


*)  Von  den  brandigen  Bruchen  und  den  Mitteln,  welche  die 
Natur  zur  Herstellung  der  Continuitat  des  Darmkanals  an- 
wendet. 

quisitioue  anatomica).  Postea  partes  intestini  sensim  ab 
aniiulo  abdominali  in  cavitatem  abdominis  partim  propter 
tonum  iis  proprium,  partim  efficacitate  mesenterii,  partim 
contractionis  telae  cellulosae  ope  retrahuntur,  quod  eo 
celerius  fieri  solet,  quo  minor  atque  recentior  hernia  est. 
Quo  major  aut  minor  intestini  pars  gangraena  deleta  est, 
eo  celerius  communicatio  inter  superiorem  atque  inferio- 
rem intestini  partem  restituitur.  Si  tertia  tantum  pars 
diametri  deleta  est,  infundibulum  a sacco  herniali  forma- 
tum, membranaceum  semper  satis  magnum  est,  ad  dele- 
tam partem  supplendam.  Quum  vero,  ansa  magna  deleta, 
ambae  partes  parallelae  sitae  sunt,  sub  angulo  acuto  con- 
junguntur atque  in  intestino  intimo  magnum  formant  pro- 
montorium — communicatio  longum  post  tempus  restituitur; 
ostiis  ab  annulo  abdominali  longius  remotis,  et  basi  in- 
fundibuli membranacei  satis  dilatata,  apex  angustatur  et 
fistula  externa  concluditur.  Hoc  infundibulum,  quod  in 
omnibus  corporibus  breviore  vel  longiore  tempore  post 
mortuis  invenimus,  solum  gangraena  deletam  portionem 
intestinalem  supplere  potest;  simul  autem  ambo  ostia  ab 
annulo  abdominali  ita  retracta  sint  necesse  est,  ut  faeces 
circulum  dimidium  describant,  ut  perveniant  ex  superiori 
parte  ad  inferiorem.  Quae  ambae  conditiones  ad  sana- 
tionem pertinent;  in  bis  causa  est,  quod  post  hernias 
gangraenosas  tam  saepe,  post  vulnera  abdominalia  pene- 
trantia, ubi  partim  infundibulum  membranaceum  deficit, 
partim  propter  adhaesionem  solidam  ad  vulneris  labia  in- 
testinum in  abdomen  retrahi  non  potest,  tam  raro  conti- 

iiuitas  tractus  intestinalis  restituitur,  quod  denique  post 
hernias  magnas  veteresque  umbilicales  et  ventrales,  quae 
cum  musculorum  aponeurosibus  stricte  concreverunt,  plerum- 
que anus  praeternaturalis  remanet.  Sanatio  autem  semper 
eadem  ratione  et  iisdem  sub  symptomatibus  evenit,  sive 
intestini  latus  anterius  tautum,  sive  tota  ansa  perdita  sit  ‘). 
Haec  Scarpa  dixit.  — Brevi  tempore  post  hae  sententiae 
ab  illustrissimis  medicis  et  chirurgis  confirmatae  sunt,  a 
Travers*),  Meckel*)  Langenbeck* 2 * 4 5 б)  Dupuytren. 
Scarpa  vero  ipse  in  editione  proxima  libri  sui  senten- 
tiam, naturam  bac  una  modo  ratione  anum  praeternatu- 
ralem  sanare  posse,  revocat,  id  quod  alii  quoque  casus, 
quos  Dupuytren  et  Cayol’)  narrant,  demonstrant. 
Opinio  autem,  ostia  intestinalia  semper  prope  cicatricem 
externam  remanere,  observationibus  Cruveil hier  ®),  Du- 
puytren7)» Thomas  a Thuessink8)  etc.  refutatur. 

')  Annali  universali  de  medicina  compilati  dal  D.  Omodei. 
Vol.  XVI.  p.  309.  Ubi  Menici  talem  casum  enarrat. 

2)  An  inquiry  into  tbe  process  of  nature  in  repairing  in- 
juries of  the  intestins.  London  1812. 

а)  Pathol.  Anatomie.  Bd.  2.  Abth.  1.  S.  401. 

Abhandlung  von  den  Leisten-  und  Schenkelbriichen.  Got- 

tingen  1821.  S,  106.  etc. 

5)  Traite  pratique  des  hernies  par  Scarpa,  traduit  par 
••  M.  Cayol.  Paris  1812.  p.  310. 

б)  Essai  sur  1’anatomique  patbologique.  T.  2.  p.  423.  An- 
merkung. 

1.  c.  p.  268.  et  269. 

*)  Verbandelingen  der  erste  Klasse  van  het  Koninkbyk  Xo- 

Lallem  and* 1)  in  „Observation  sur  un  cas  rare  de  gue- 
rison  d’auus  contre  nature  par  1’emploie  de  la  methode 
de  traitement  de  Mr.  Dupuytren”  intestinum  ab  an- 
milo  abdominali  remotum  invenit. 

Si  vero  pro  certo  habemus,  naturam  anum  praeter- 
naturalem  sanare  non  posse,  ad  operationem  nobis  pro- 
grediendum est,  cujus  indicationes  sunt  hae:  anus  praeterii, 
per  tres  vel  quattuor  menses  exstat;  alia  remedia  com- 
mendata, leniter  purgantia,  clysmata,  communicationem 
uon  instaurarunt;  aegrotus  valde  macrescit;  perlongum 
septum,  quod  quasi  ostium  inferius  concludit;  prolapsus 
cum  inversione,  tempore  aliquo  post  repositionem  elapso; 
magna  intestini  portio  in  hernia  umbilicali  aut  ventrali 
vetere  per  gangraenam  deleta. 

Primus,  qui  operationem  radicalem  perfecit,  S ch mal- 
li ald  en,  chirurgus  germanicus  A.  1795  fuit s).  Deinde 
anno  1809  Syng  Physik  Philadelphia  eadem  ratione 
anum  praeterii,  curavit  2 3).  Anno  1813  Dupuytren 
primum  in  „Hotel-Dieu“  palam  operationem  ani  praeterii. 


derlandsch  Institut  van  Weetenschappen,  Letterkunde  en  schone 
Kunsten  te  Amsterdam.  7de  Deel.  4. 

O Repertoire  generat  d’anatomie  et  de  physiologie  patho- 
togiques  et  de  clinique  chirurgicale  redige  par  Breschet.  Par. 

i T.  7.  2.  Trimestre  de  29.  p.  133.  etc. 

*)  Dissert.  sistens  novam  methodum  intestina  uniendi,  prae- 
sid.  Kreysig.  Viteb.  179S. 

3)  Gerson’s  und  Julius  Magazin  der  auslandiscben  Lit- 
teratur.  Bd.  XIV.  S.  59. 


perfecit1 *),  percusso  septo;  1816  forfice  (Enterotom)  *) 3). 
Anno  1819  chirurgus  Augustus  Siotard  de  Vitauban 
instrumentum  proposuit  et  descripsit  quod  „ pinee  emporte- 
piece”  nominavit.  Reybard4 5)  instrumentum  invenit,  alio 
modo  aliaque  ratione  constructum.  Dr.  Colombe  com- 
mendat canalem  elasticum  ad  prohibendum  effluxum  ex- 
crementorum‘).  Delpech6)  instrumentum  adhibuit  pro- 
prium (compresseur  enterotom). 

')  BrosseinRusfs  Magazin  fur  die  gesammte  Heilkunde. 
Bd  6.  S.  259. 

*)  Chirurgische  Kupfertafeln.  Weimar.  12.  Hft.  Taf.  57. 

*)  Reisinger’s  Anzeigen  von  einer  vom  Hrn.  Prof.  Du- 
puytren  zu  Paris  erfundenen  u.  mit  dem  gliicklichsten  Erfolge 
ausgefiihrten  Operation  zur  Heilung  des  anus  artificialis  nebst 
Bemerkungen.  Augsburg  1817. 

4)  Reybard,  de  Coisiat,  memoires  sur  le  traitement  des 
auus  artificiels.  Paris.  1S27. 

5)  Nouvelle  bibliotheque  medicale,  journal  de  medicine  et  de 
chirurgie  pratiques.  Mars  1827.  p.  389. 

6)  S.  Froriep’s  Notizen  aus  dem  Gebiete  der  Natur-  und 
Heilkunde.  No.  576.  B.  27.  S.  64.  u.  No.  583.  B.  27.  S.  170. 


VITA. 


* 

Natus  sum  Joannes  Fridericus  Ludovicus  Kirschstein, 
Cussaliui  ante  diem  XII  Calendas  Martias  A.  MDCCCXXIV 
patre  Ferdinando,  matre  Guilelma  e gente  Hildebrand, 
quos  parentes  carissimos  adhuc  vivos  et  salvos  veneror.  Con- 
fessioni addictus  sum  evangelicae.  Primis  litterarum  elementis 
imbutus  per  IX  annos  gymnasium  Cussalinense,  quod  rectore 
Cei.  Mueller  floret,  frequentavi.  A.  MDCCCXLIII  testi- 
monio maturitatis  instructus , paschali  tempore  almam  Gry- 
phiam  petii  et  in  civium  academicorum  numerum  a Rectore 
Magnifico  Ehrigson  receptus  et  in  album  medicum  inscriptus 
ab  111.  Schultze,  t.  t.  decano,  per  quattuor  semestria  studiis 
medicis  addictus  hisce  doctissimorum  virorum  interfui  scholis: 

111.  Tillberg  mihi  tradidit  physicen  experimentalem  bis; 

111.  Hornschuch  botanicen  et  zoologiam,  ejusdem  de- 
monstrationibus corporum  naturalium  in  museo 
zoologico  interfui,  nec  minus  excursionibus  bo- 
tanicis ; 

111.  Huenefeld  chemiam  organicam  et  anorganicam 
atque  mineralogiam; 

111.  Stiedenroth  logicen  et  psychologiam ; 

111.  Schultze  disserentem  audivi  de  osteologia  et  syn- 
desmologia,  de  anatomia  corporis  humani,  de  phy- 
siologia, de  anatomia  generali  et  comparata.  Idem 
me  docuit  artem  cadavera  rite  dissecandi; 

Cei.  Laurer  mihi  tradidit  syndesmologiam  et  neuro- 
logiam ; 

Beat.  S ei f fert  materiam  medicam  et  medicinam  fo- 
rensem; 

Beat.  Berndt  encyclopaediam  et  methodologiam  medi- 
cam, semioticen,  pathologiam  generalem  et  histo- 
riam medicinae; 

111.  Berndt  therapiam  generalem  et  pathologiam,  nec 
non  therapiam  specialem; 

111.  Baum  chirurgiam  tam  generalem  quam  specialem 
nec  minus  akiurgiam. 

Paschali  tempore  A.  MDCCCXLV  Berolini  ab  Ill.Hecker,  j 
t.t.  rectore  magnifico,  numero  civium  almae  Fridericae  Guilelmae 
adscriptus,  nomen  rite  professus  sum  apud  Beat.  Wagner,  ■ 
decanum  gratiosi  medicorum  ordinis  spectatissimum.  Ibi 

Cei.  Troschel  acologiam  me  docuit; 

Exp.  Ebert  percussionem  et  auscultationem  pectoris 
mihi  explicuit  nec  minus  morbos  infantum; 

111.  Busch  artem  obstetriciam; 

Cei.  I dei  er  psychiatriam  et  diaeteticen. 

Exercitationibus  clinicis  medicis  chirurgicis,  ophthalmia- 
tricis,  obstetriciis  interfui  virorum  illustrissimorum  et  celeber- 
rimorum: Romberg,  Schoenlein,  Truestedt,  Wolff, 
Juengken,  Busch,  Wagner. 

Ex  calendis  Majis  munere  chirurgi  militaris  voluntarii 
duce  Cei.  Dr.  Sturapf  fungor. 

Quibus  omnibus  viris  celeberrimis,  optime  de  me  meritis, 
gratias  ago  quam  maximas,  semperque  eorum  memoriam  pio 
gratoque  animo  servabo. 

Jam  vero  tentaminibus  tam  philosophico  quam  medico 
atque  examine  rigoroso  rite  superatis,  spero  fore,  ut,  dis- 
sertatione et  thesibus  publice  defensis , summi  in  medicina 
et  chirurgia  honores  in  me  conferantur. 


/ 

T H E S E S. 


1.  In  herniis  incarceratis  cito  ad  scalpellum  trans- 
eundum est. 

2.  Sine  tubi  acustici  usu  morbi  pectoris  neque 
cognosci,  neque  curari  possunt. 

3.  Quo  major  medicamentorum  copia,  eo  major  ad 
perficiendam  sanationem  inopia. 

4.  Certum  graviditatis  signum  non  est. 


